**Módosító javaslat a ASE VSC Működési rendjének 7.sz mellékletében található:  
”Tárgyévi Dolfin ranglista kialakításának szempontjai”-hoz**

A módosító javaslatok célja:

**1;** Összhangot teremteni az időközben megváltozott, MVSZ-nél alkalmazott versenyrendszer egyes elemeivel (alkalmazott faktorszámok), ezzel is támogatva a Dolfin hajóosztály „aktív hajóosztály” státuszának biztosítását, megtartását. (2019-re **3 versenyen legalább 8 hajóval** való megjelenés, mint minimum korlát teljesítését)

A VSC-nél a **„Tárgyévi dolfin ranglista kialakításának szempontjai”-ban** alkalmazott faktorszámok jelentős hátrányba szorítják az előszezoni, és utószezoni versenyeket, és ezen versenyek hátrányát tovább fokozza a létszámszorzó is, ebből eredően ezek a versenyek a jelenlegi rendszerünkbe építetten is kevésbé népszerűek a kormányosaink, és csapataik részéről. Ezt mutatják a több évre visszamutató részvételi számok is. Az MVSZ versenyrendszerében a ranglista versenyek egységesen 1,2-es faktorszámmal szerepelnek.

**A módosító, javaslatom az alábbi:** Az MVSZ versenyrendszerében is ranglista versenyként szereplő versenyek (2019-ben 5 RL verseny + az OB), az ott alkalmazott faktorszámmal megegyező súlyozást kapjanak, az ezeken felüli, de az ASE VSC támogatott versenyei, amelyek eredményét beszámítjuk a VSC ranglistába alacsonyabb súlyt kapjanak, (pl.:1,1 v. 1,0 )  
  
Táblázatos formában, példákkal kiegészítve, 2019-re vonatkozóan:

|  |  |  |  |  |
| --- | --- | --- | --- | --- |
| s.sz. | Verseny megjelölése | ASE VSC –nél | MVSZ-nél | Javaslat alapján |
| 1. | Mihalkovics Kupa 05.25-26. | 1,1 | 1,2 | 1,2 |
| 2. | Pünkösdi Regatta 06.08-10. | 1,2 | 1,2 | 1,2 |
| 3. | Fehér szalag 07.13. | 1,0 | 1,2 | 1,2 |
| 4. | Szüreti Regatta 09.21-22. | 1,2 | 1,2 | 1,2 |
| 5. | UNITEF Kupa 09.28-29. | 1,1 | 1,2 | 1,2 |
| 6. | Dolfin OB 06.13-16. | 1,3 | 1,4 | 1,4 |
| 7. | Kékszalag 07.18-20. | 1,2 | Nem lehet RL v. | 1,0 |
| 8. | Beszédes József Eml. v. 09.07-08 | 1,0 | 1,0 | 1,0 |

A szövegszerű javaslat:

|  |  |
| --- | --- |
| Eredeti szövegezés: | Javasolt meghatározás: |
| ***fv : verseny szorzófaktora.***  1.3 Dolfin OB  1.2 Kékszalag  1.2 Pünkösdi regatta, Szüreti regatta  1.1 június 1 előtt és szeptember 15 utáni versenyek  1.0 az előzőeken kívüli versenyek | ***fv : verseny szorzófaktora:***  ***A tárgyévi MVSZ versenynaptár szerint***  (Az MVSZ versenyrendszerében is szereplő, a Dolfin osztály számára ranglista versenyként jelölt versenyek és a Dolfin OB, az MVSZ éves versenynaptárában megjelenő, ott alkalmazott faktorszámmal megegyező súlyozást kapjanak. Az ezeken felüli, de az ASE VSC támogatott versenyei, amelyek eredményét beszámítjuk a VSC ranglistába, az MVSZ ranglista versenyeihez képest 0,2 értékkel alacsonyabb súlyozással szerepeljenek.) (pl.:MVSZ Ranglista verseny 1,2 ASE VSC – egyéb versenyei 1,0) |

**2.** ***A szempontrendszer felsorolásába, az alábbi meghatározások beillesztése:***

**„Egy kormányos adott versenyen elért eredménye abban az esetben vehető figyelembe a ranglista számítás során, ha az adott verseny, vagy versenysorozat legalább egy futamán érvényesen célba ért.”**

**Indoklás:** A jelenlegi pontszámítási rendszer lehetőséget ad abban az esetben is értékes ranglista pontok megszerzésére, ha egy kormányos egy adott verseny, vagy versenysorozat egyetlen egy futamán sem ér célba, mivel a kormányos versenyen szerzett pontjai adják a ranglista pontok számításának alapját. (Pl.:2017-es Kékszalag 15. helyezett versenyzői, 4 fő.)

**„Ha egy kormányos és csapata, egy versenyre szabályosan benevez, és a verseny, vagy versenysorozat legalább egy elindított futamán szabályosan elrajtol, de azt bármilyen ok miatt befejezni nem tudja, vagy ha a versenyen a versenyvezetés döntése miatt nem indítanak egyetlen futamot sem, a kormányos ASE VSC ranglistában megjelenő pontszáma legyen 1.”**

**Indoklás:** Ilyen módon elismerhető a kormányos, és a versenyzőtársak pozitív hozzáállása, az osztály aktivitásának adott versenyen való erősítése, és igy a részvétel beszámítható a „3 versenyen való indulás” feltétel teljesítésébe is. (VSC ranglistába való bekerülés) (Pl.: Kékszalag DNF-ek; Fehérszalag egyetlen befutó versenyző nélkül, vagy a 2017-es Mihalkovics – esőnap 2017.09.10-én) Ha nem keletkezik eredénylista, a nevezett hajók, és kormányosaik a Viharból visszakereshetők

**3*. A meglévő meghatározás pontosítása:***

**A tárgyévi szakcsoport dolfin ranglista sorrend:**  
A számításba bevont legjobb három versenyen szerzett pontok **összege** (helyett: **átlaga**), kormányosonként csökkenő számsorrendben, **az MVSZ által használt képlet „adaptálásával”** (helyett: **az alábbi képlet alkalmazásával**), faktorszámokkal kiegészítve. (Az MVSZ ranglista számításánál már nem ezt használják lásd „Versenyrendelkezések 11.2 pontja)

Paks, 2019-03-10

Weisz János